Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
24 พ.ค. 2559

แนวรับสำคัญของ SET ที่ 1,380 / 1,372  จุด ยังทำงานได้ดี… “ซื้อ” SGP
ดัชนี SET อยู่ที่ 1,380.48 จุด -1.21 จุด -0.09% ปริมาณซื้อขาย 16,115 ลบ.
แนวรับ :  1,380 / 1,372    แนวต้าน :    1,395
 
สรุปทิศทางและแนวโน้มตลาด
SET ปรับตัวลงตามเพื่อนบ้าน แต่ยังไม่หลุดแนวรับ 1,372/80: แม้หุ้นขนาดใหญ่อย่าง PTT, PTTEP และ SCC จะยังถูกขายต่อเนื่อง กดดันตลาด แต่ SET ก็ยังไม่หลุดแนวรับค่าเฉลี่ย 3 เดือน ที่ 1,380 +/- จุด (แนวรับถัดไปจะเป็นแนวรับสำคัญ ที่ระดับ 1,372 จุด) ทั้งนี้เราคาดว่า SET จะไม่หลุดแนวรับดังกล่าว หนุนโดยผลประกอบการบริษัทจดทะเบียนที่เริ่มมีโมเมนตัมที่ดีขึ้น (ดูรางงาน Pathumwan Corner “The revision” วันนี้ ประกอบ)
“เก็งกำไร” DELTA, HANA จากค่าเงินบาทอ่อน: แม้ว่าแรงขายในหุ้นกลุ่มชิ้นส่วนอิเล็กทรอนิกส์อาจยังไม่จบ แต่จาก 1) ค่าเงินบาทที่อ่อนต่อเนื่องจะส่งผลบวกต่ออัตราการทำกำไร 2) ราคาหุ้น DELTA, HANA ที่ปรับตัวลงมาแรงในช่วงก่อนหน้า ทำให้ valuation กลับลงมาที่ระดับน่าสนใจขึ้น และปันผลมาอยู่ในระดับสูง 4.5% และ 7.4% ตามลำดับ จึงแนะนำ “เก็งกำไร”
“ซื้อ” SGP…หุ้น Turnaround คาดงบ 2Q16 จะออกมาดี: จาก 1) ธุรกิจก๊าซ LPG ในประเทศจีนยังคงเติบโตสูง โดยยอดนำเข้า LPG ของจีนในนับตั้งแต่เดือน ม.ค-เม.ย. เติบโต 40% จากการเพิ่มขึ้นของโรงงาน PDH 2) High Growth ด้วยแนวโน้มการเติบโตกำไร 60% ปีนี้ ที่ 1.85 พันล้านบาท ทำให้แม้ราคาหุ้นจะปรับขึ้นมาแล้วตั้งแต่ต้นปี แต่ยังมี PE ต่ำเพียง 6.1x เท่านั้น และ PBV ที่ 1.2x 3) งบ 2Q16 จะมีกำไรที่เติบโตดีชัดเจน เบื้องต้นคาดที่ 5-600 ล้านบาท 4) ธุรกิจก๊าซในประเทศยังสร้างกระแสเงินสดสม่ำเสมอ พร้อม Upside Risk จากการเปิดเสรีนำเข้า LPG ในปีหน้า และ 5) เมื่อพิจารณาในทางเทคนิคราคาหุ้นตั้งหลักฟื้นตัวขึ้นได้ดีจากแนวรับมีเป้าหมายถัดไปที่ 13.50 / 14.00 บาท
 
หุ้นที่น่าสนใจทางเทคนิค
CKP “ซื้อ” ราคาหุ้นดีดฟื้นตัวขึ้นกลับมายืนเหนือแนวเส้นค่าเฉลี่ย 3 เดือน ทำรูปแบบสามเหลี่ยม Ascending สอดคล้องกับเครื่องมือ MACD ตัด Signal เป็นบวก มีแนวต้านแรกที่ 2.28 บาท ผ่านได้มีเป้าหมายถัดไปที่ 2.38 บาท
WIIK “ซื้อ” ราคาหุ้นเริ่มดีดตัวขึ้นด้วยรูปแบบ Double Bottom ทะลุแนว Downtrend Line พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ ADX ชี้ขึ้นสนับสนุน เป็นจังหวะเก็งกำไร มีแนวต้านแรกที่ 3.10 บาท ถัดไปที่ 3.18 บาท
 